એટલે લિપિને સાત મહિનાના સમયે બાળક આડું હતું એ જરા પણ ચિંતાનો વિષય ન ગણાય. ખરી ગંભીરતા ત્યારે કહેવાય જ્યારે પ્રસૂતિની નિર્ધારિત તારીખ આડે ગણતરીનાં અઠવાડિયાં જ રહ્યાં હોય અને ગર્ભસ્થ શિશુની પોઝિશન ઊંધી કે આડી છે તેવું જાણવા મળે. ગર્ભસ્થ શિશુનું વજન અને કદ વધતું જાય એ પછી ગર્ભાશયની અંદર એને હરવા-ફરવા માટે પૂરતી જગ્યા રહેતી નથી, એટલે તે સમયે જે સ્થિતિ જોવા મળે તે છેક લેબર પેઇન્સ શરૂ થાય ત્યાં સુધી ચાલુ રહે છે.